Zmluva na upratovanie
uzatvorená podľa §536 až 565 zákona č. 513/1991 Zb. Obchodného zákonníka v znení neskorších predpisov
1.	Článok 
Zmluvné strany

Objednávateľ:  		Športové zariadenia Petržalky, s.r.o.		 
Sídlo:				Kutlíkova 17, 85212 Bratislava		
Zastúpený:	 	  Ing. Matúš Hrádela, konateľ		
IBAN:		 	SK7309000000005044272035		
IČO: 			47 327 286			
DIČ: 			2023832492		
IČ DPH: 		SK2023832492		
Zapísaný:		v Obchodnom registri Okresného súdu Bratislava I, Oddiel:Sro,Vložka číslo: 90671/B
(ďalej len „Objednávateľ“) 

a 

Zhotoviteľ: 			
Sídlo: 			
Zastúpený: 		
                   				
IBAN: 					
IČO: 						
IČ DPH: 									
Zapísaný:		
	
(ďalej len „Zhotoviteľ“),

(Objednávateľ a Zhotoviteľ spolu ďalej ako „Zmluvné strany“),
(ďalej len ako „Zmluva“ ).

2.	Článok 
Predmet zmluvy
2.1	Predmetom tejto zmluvy je vykonávanie upratovania a čistenia v objekte Objednávateľa Zhotoviteľom a záväzok Objednávateľa zaplatiť Zhotoviteľovi za riadne a včas vykonané služby  dohodnutú odmenu. 
Rozsah a špecifikácia plnenia sú uvedené v prílohe č. 1 k tejto zmluve.

3.	Článok
                                                    Čas plnenia
                                                                     
3.1	Táto zmluva je uzatvorená na dobu určitú, a to od ..........2019  do ...........2020.

4.	Článok 
Cena
4.1	Celková cena za Služby podľa tejto zmluvy predstavuje ...........,- EUR (slovom ...... eur) bez DPH. 
4.2	K cene bude uplatnená DPH v zmysle platných právnych predpisov.

5.	Článok 
Fakturačné a platobné podmienky 
5.1	Objednávateľ uhradí cenu za poskytnuté služby podľa čl. 4 tejto zmluvy na základe      Zhotoviteľom vystavených a Objednávateľovi doručených faktúr. 
5.2	Fakturácia bude prebiehať mesačne vo výške 1/12 z celkovej ceny podľa čl. 4 tejto zmluvy. Lehota splatnosti faktúr bola vzájomne dohodnutá na 14 kalendárnych dní odo dňa doručenia faktúry Objednávateľovi. 
5.3	Objednávateľ má právo vrátiť faktúru, ak táto neobsahuje náležitosti daňového dokladu, alebo porušuje podstatné zmluvné povinnosti. Objednávateľ je povinný takúto faktúru zaslať do troch (3) pracovných dní Zhotoviteľovi, ktorý faktúru podľa charakteru nedostatkov buď opraví alebo vystaví novú. U takto opravenej alebo novej faktúry plynie nová lehota jej splatnosti. 
5.4	Zhotoviteľ prehlasuje, že ku dňu podpisu tejto zmluvy nevykazuje voči Finančnej správe Slovenskej republiky žiadne daňové nedoplatky. 
5.5	Platobná povinnosť Objednávateľa sa považuje za splnenú v deň, kedy bude z jeho bankového účtu odpísaná príslušná platba.
5.6	Zhotoviteľ prehlasuje, že ku dňu podpisu tejto zmluvy nie je zapísaný/zverejnený  v príslušnom zozname osôb vedenom Finančným riaditeľstvom Slovenskej republiky podľa § 69 odsek 15 platného zákona o dani z pridanej hodnoty a/alebo u neho nenastali dôvody na zrušenie registrácie podľa § 81 odsek 4 písmeno b) platného zákona o dani z pridanej hodnoty. Ak sa na tento zoznam dostane a/alebo u neho nastanú dôvody na zrušenie registrácie podľa platného zákona o dani z pridanej hodnoty je ihneď povinný písomne o tejto skutočnosti informovať Objednávateľa. V prípade nepravdivosti vyššie uvedeného prehlásenia alebo porušenia vyššie uvedenej povinnosti je Objednávateľ oprávnený žiadať od Zhotoviteľa náhradu škody spôsobenú Objednávateľovi v súvislosti so vznikom ručenia za daň z pridanej hodnoty v zmysle § 69 odsek 14 platného zákona o dani z pridanej hodnoty, a to vrátane dane uhradenej na základe rozhodnutia daňového úradu Zhotoviteľa. V prípade, ak sa Zhotoviteľ dostane na vyššie uvedený zoznam je Objednávateľ oprávnený odstúpiť od tejto zmluvy.
6.	Článok 
Odstraňovanie nedostatkov
6.1	Zhotoviteľ zodpovedá za kvalitné a odborné vykonanie dohodnutých prác. Výkony poskytované Zhotoviteľom zodpovedajú dohodám, ak Objednávateľ bezodkladne neohlási reklamáciu. Ak sa zistí, že dohodnuté práce majú kvalitatívne nedostatky, Zhotoviteľ je povinný ich bezodkladne napraviť, za predpokladu, že nedostatky boli spôsobené personálom zo strany Zhotoviteľa.

7.	Článok 
Podmienky poskytovania Služieb
7.1	Objednávateľ sa zaväzuje, že bude Zhotoviteľa informovať o vnútorných predpisoch Objednávateľa, ktoré majú vplyv na výkon jeho činností podľa tejto zmluvy. Ide predovšetkým o bezpečnostné predpisy, ktoré upravujú prístup a pohyb osôb v priestoroch nehnuteľnosti, kľúčový režim, ako aj o ďalšie vnútorné predpisy, ktoré majú dodržiavať zamestnanci a dodávatelia objednávateľa. Informovanie Zhotoviteľa Objednávateľom bude prebiehať písomnou formou a s dostatočným predstihom, aby tento mohol zabezpečiť informovanie svojich zamestnancov a dodávateľov a prijať potrebné personálne a organizačné opatrenia.
7.2	Objednávateľ sa zaväzuje prijať také organizačné opatrenia, aby Zhotoviteľ' mohol vykonávať činnosti v zmysle tejto zmluvy.
7.3	Pod zamestnancom, resp. pracovníkom Zhotoviteľa sa pre potreby tejto zmluvy rozumejú osoby v pracovnoprávnom alebo obdobnom vzťahu so Zhotoviteľom, osoby v pracovnoprávnom alebo obdobnom vzťahu s jeho dodávateľom a osoby vykonávajúce zmluvné činnosti na základe živnostenského oprávnenia, ktoré sú v zmluvnom vzťahu so Zhotoviteľom alebo dodávateľom.
7.4	Pod dodávateľom sa rozumie tretia osoba, ktorú Zhotoviteľ môže na svoj účet, na svoje náklady a na svoje nebezpečenstvo poveriť vykonaním niektorej čiastkovej činnosti zo zmluvných činností.
7.5	Objednávateľ poskytne Zhotoviteľovi potrebné informácie.
7.6	Zhotoviteľ je povinný poskytovať Služby podľa ustanovení tejto zmluvy riadne, včas na svoje náklady a na vlastné nebezpečenstvo.
7.7	Zhotoviteľ zodpovedá za to, že Služby budú vykonané v súlade s touto zmluvou a budú zodpovedať kvalitatívnym požiadavkám a pokynom Objednávateľa. Objednávateľ má právo kontrolovať poskytovanie Služieb. 
7.8	Zhotoviteľ sa zaväzuje pri plnení tejto zmluvy dodržiavať zásady bezpečnosti a ochrany zdravia pri práci, zásady požiarnej ochrany a zásady ochrany životného prostredia v zmysle platných právnych predpisov Slovenskej republiky. 

7.9	Zhotoviteľ zodpovedá za bezpečnosť a ochranu zdravia vlastných pracovníkov. Zhotoviteľ je povinný brať ohľad na prevádzkový režim Objednávateľa a je povinný informovať o požiadavkách na bezpečnosť a ochranu zdravia pri práci, požiarnu ochranu a ochranu životného prostredia. 
7.10	O vykonaní činností, ktoré súvisia s vykonávaním Služieb, vyhotoví zamestnanec Zhotoviteľa záznam.
7.11	Zhotoviteľ vyhlasuje, že má oprávnenie na vykonávanie činnosti v rozsahu čl. 2 zmluvy a toto sa zaväzuje udržiavať v platnosti počas celej doby trvania tejto zmluvy.
7.12	Zodpovednosť Zhotoviteľa za škodu spôsobenú Objednávateľovi a tretím osobám sa riadi platnými právnymi predpismi SR.
7.13	Zhotoviteľ prehlasuje, že má uzatvorenú platnú poistnú zmluvu na krytie škody vyplývajúcej z titulu zodpovednosti pri výkone dohodnutých Služieb podľa tejto zmluvy a že zodpovedajúcu poistnú zmluvu bude mať uzatvorenú počas celej doby platnosti tejto zmluvy.
8.	Článok 
Zástupcovia Zmluvných strán

8.1    Zmluvné strany sa dohodli, že všetky informácie a žiadosti spojené s touto zmluvou  budú zasielať a oznamovať písomne, t .j. poštou alebo elektronickou poštou.

9.	Článok 
Zmluvná pokuta
  
9.1	Ak nedôjde z akýchkoľvek dôvodov k splneniu povinnosti vyplývajúcej z tejto zmluvy zo strany Zhotoviteľa v dohodnutej lehote (ďalej iba oneskorené plnenie), je Objednávateľ oprávnený vyúčtovať Zhotoviteľovi zmluvnú pokutu za každý začatý deň omeškania s plnením vo výške 0,05 % z celkovej hodnoty príslušnej Služby v zmysle zmluvy. 

9.2	Ak je Zhotoviteľ v omeškaní s plnením, je povinný svoj záväzok splniť v dodatočnej lehote určenej po dohode s Objednávateľom. Neuskutočnenie plnenia ani v dodatočne určenej lehote sa bude považovať za nesplnenie (zmarenie) tejto zmluvy, čo však nezbavuje Zhotoviteľa jeho povinnosti zaplatiť zmluvnú pokutu za oneskorené plnenie v celej výške.

10. Článok 
Ukončenie zmluvy

11.1    Túto zmluvu je možné ukončiť písomnou dohodou Zmluvných strán. 

11.2    Od zmluvy môže Objednávateľ odstúpiť len v prípade, ak Zhotoviteľ riadne a včas neplní zmluvné záväzky podľa tejto zmluvy ani po predchádzajúcej výzve na nápravu, a tiež ak činnosťou alebo nečinnosťou Zhotoviteľa vzniká Objednávateľovi škoda, alebo v prípade, že Zhotoviteľ vstúpi do likvidácie, prípadne bude na jeho majetok vyhlásený konkurz alebo zamietnutý návrh na vyhlásenie konkurzu pre nedostatok majetku. V prípade Zhotoviteľovho omeškania so splnením zmluvného záväzku zhotoviť dielo, môže objednávateľ od zmluvy odstúpiť najskôr v deň nasledujúci po márnom uplynutí písomne poskytnutej primeranej náhradnej lehoty.

11.3    Zhotoviteľ môže  odstúpiť od zmluvy len v prípade, ak Objednávateľ riadne a včas neplní zmluvné záväzky, ak jeho činnosťou alebo nečinnosťou vzniká zhotoviteľovi škoda, alebo v prípade, že Objednávateľ je v omeškaní so splnením svojich platobných povinností o viac ako 14 kalendárnych dní. V prípade Objednávateľovho omeškania so splnením zmluvného záväzku vo veci platobných povinností, môže Zhotoviteľ od zmluvy odstúpiť najskôr v deň nasledujúci po márnom uplynutí písomne poskytnutej primeranej náhradnej lehoty.
11.4  V prípade odstúpenia od zmluvy si Zmluvné strany vzájomne vyrovnajú všetky pohľadávky a záväzky vzniknuté do dňa účinnosti odstúpenia od zmluvy a to do 15 pracovných dní odo dňa účinnosti odstúpenia od zmluvy.
11.5   Odstúpením od zmluvy nie je dotknuté jeho právo na uplatnenie si svojich nárokov vyplývajúcich z porušenia tejto zmluvy, vrátane jeho oprávnenia na náhradu prípadnej škody.
11.6   Zmluvné strany sa dohodli, že písomnosti sa doručujú na adresu sídla adresáta zapísanú v Obchodnom registri v deň ich odoslania. Písomnosť sa považuje za doručenú v deň prijatia zásielky uvedený na doručenke alebo v deň odmietnutia zásielky adresátom alebo v posledný deň úložnej lehoty zásielky na pošte, v prípade keď adresát nebol zastihnutý.  
11.7   Zánik zmluvy podľa tohto článku sa nedotýka nároku na náhradu škody vzniknutej porušením tejto zmluvy, zmluvných ustanovení týkajúcich sa voľby práva, riešenia sporov medzi Zmluvnými stranami, zmluvnej pokuty a ostatných ustanovení, ktoré podľa tejto zmluvy alebo vzhľadom na svoju povahu majú trvať aj po ukončení tejto zmluvy.
12. Článok 
Vyššia moc
12.1  Nepovažuje sa za porušenie tejto zmluvy, ak ktorákoľvek zo Zmluvných strán nemôže plniť svoje zmluvné povinnosti z dôvodu prekážky, ktorá nastala nezávisle od vôle povinnej zmluvnej strany a bráni jej v splnení jej povinnosti, ak nemožno rozumne predpokladať, že by povinná Zmluvná strana túto prekážku alebo jej následky odvrátila alebo prekonala, a že by v čase vzniku záväzku túto prekážku predvídala (napr. vojna, celoštátny štrajk, zemetrasenie, záplava, požiare, teroristický útok, a iné.), pričom táto prekážka priamo bráni splneniu zmluvných povinností zmluvnej strany, ktorá sa jej vzniku dovoláva. Na základe požiadavky druhej zmluvnej strany dotknutá Zmluvná strana predloží doklad o existencii okolností vylučujúcich zodpovednosť/vis maior, ktorý vydajú príslušné úrady alebo organizácia zastupujúca záujmy krajiny pôvodu.
12.2  Pokiaľ sa zmluvné strany písomne nedohodnú inak, zmluvne dohodnuté termíny sa predlžujú o dobu trvania okolnosti vylučujúcich zodpovednosť/vis maior.
12.3 Ak doba trvania okolností vylučujúcich zodpovednosť/vis maior presahuje (30) dní, zmluvné strany sú povinné viesť rokovania o možnej zmene/úprave tejto zmluvy. Ak takéto rokovania nebudú úspešne ukončené do (10) dní, ktorákoľvek zo Zmluvných strán je oprávnená odstúpiť od tejto zmluvy aj v tom prípade, ak podľa ustanovení práva, ktorým sa spravuje táto zmluva,  by nebola oprávnená odstúpiť od zmluvy. Zmluvné strany sa zaväzujú bez zbytočného odkladu  vyrovnať si vzájomné pohľadávky a záväzky, ktoré vznikli do zániku tejto zmluvy.
12.4  Zmluvná strana, ktorá porušuje svoju povinnosť, alebo ktorá s prihliadnutím na všetky okolností má vedieť, že poruší svoju povinnosť vyplývajúcu z tejto zmluvy v dôsledku okolností vylučujúcich zodpovednosť/vis maior je povinná oznámiť písomne druhej zmluvnej strane hrozbu alebo vznik okolností vylučujúcich zodpovednosť/vis maior spolu s ich dôsledkami a predpokladaným časom ich trvania. Správu je povinná táto Zmluvná strana podať bez zbytočného odkladu po tom, čo sa o týchto okolnostiach dozvedela alebo pri náležitej starostlivosti mohla dozvedieť. Škody vyplývajúce z neoznámenia alebo z neskorého oznámenia o hrozbe alebo vzniku okolností vylučujúcich zodpovednosť/ vis maior bude niesť Zmluvná strana zodpovedná za takéto neskoré oznámenie.
13. Článok 
Mlčanlivosť
13.1  Zmluvné strany súhlasia, že všetky informácie a skutočnosti, ktoré získali akýmkoľvek spôsobom o druhej Zmluvnej strane a jej činnosti pri uzavretí a plnení tejto zmluvy, avšak nielen v súvislosti s ňou, sa považujú za dôverné a majú charakter obchodného tajomstva. Zmluvné strany sa zaväzujú takéto informácie a skutočnosti neposkytnúť a nesprístupniť tretím osobám a nevyužiť na iný účel, ako na plnenie tejto zmluvy. Povinnosť mlčanlivosti sa nevzťahuje na informácie a skutočnosti, ktoré:
(i)	sú verejne prístupné, alebo ktoré sa bez zavinenia Zmluvnej strany, ktorá tieto získala stanú verejne prístupnými, alebo
(ii)	boli druhej Zmluvnej strane preukázateľne známe pred nadobudnutím platnosti zmluvy, alebo
(iii)	Zmluvná strana tieto získala od tretej strany, ktorá nie je viazaná povinnosťou mlčanlivosti voči strane, ktorej sa takéto informácie týkajú, alebo sa majú sprístupniť a poskytnúť v zmysle všeobecne záväzných právnych predpisov, nariadení burzy cenných papierov alebo vyžiadania oprávnených orgánov v rozsahu určenom platnými všeobecne záväznými právnymi predpisom
13.2 Zhotoviteľ sa zaväzuje preukázateľne zaviazať dodržiavaním záväzku mlčanlivosti v zmysle tohto článku aj svojich subdodávateľov. 
13.3  Ukončenie platnosti a účinnosti tejto zmluvy z akýchkoľvek dôvodov nemá vplyv na povinnosť zachovávať mlčanlivosť, ktorá trvá aj po skončení platnosti a účinnosti tejto zmluvy. 
14. Článok
Voľba práva
17.1.	Právne vzťahy touto zmluvou výslovne neupravené sa riadia ustanoveniami Obchodného zákonníka v platnom znení ako aj ostatnými slovenskými príslušnými všeobecne záväznými právnymi predpismi.
17.2.	Zmluvné strany sa budú usilovať o zmierlivé riešenie všetkých sporov spojených s touto zmluvou. V prípade, ak nedôjde k urovnaniu sporov zmierom, Zmluvné strany sa dohodli, že spor bude rozhodovať vecne a miestne príslušný súd.

15. Článok 
Záverečné ustanovenia
15.1   Pre všetky dohody platí medzi Zmluvnými stranami výlučne písomná forma a ak má mať takáto dohoda charakter zmluvy, musí byť označená výslovne ako dodatok k zmluve.
15.2  Túto zmluvu je možné meniť a dopĺňať len na základe dohody oboch Zmluvných strán, ktorá bude mať formu písomného dodatku podpísaného oprávnenými zástupcami oboch Zmluvných strán.
15.5 Táto zmluva je vypracovaná v dvoch exemplároch, z ktorých každá Zmluvná strana obdrží po jednom vyhotovení. 
15.6  Zmluvné strany prehlasujú, že si túto zmluvu prečítali, bola spísaná podľa ich skutočnej a slobodnej vôle, jej obsahu porozumeli a na znak súhlasu s ňou oprávnení zástupcovia Zmluvných strán pripájajú svoje vlastnoručné podpisy. 

Súčasťou tejto zmluvy je príloha č. 1 – Rozsah a špecifikácia
V Bratislave, dňa ..... ...... 2019   				V Bratislave, dňa .... ..... 2019

Za Objednávateľa:						Za Zhotoviteľa:

...............................................				.........................................
Ing. Matúš Hrádela, konateľ 					

Príloha č. 1 – Rozsah a špecifikácia

Upratovanie a čistenie obsahuje: 
•	hĺbkové čistenie dlážky, kompletné čistenie a dezinfekcia priestorov vstupnej haly, šatní, sociálnych zariadení (WC + sprchy) - sanita, 
•	čistenie odtokov - žľabov (pravidelný vysokotlakový preplach potrubia a následné prečistenie potrubia prípravkom Novato-Dravex (dodá objednávateľ) 
•	čistenie smetných košov, povrch a vnútro šatňových skriniek, 
•	čistenie stropných vzduchotechnických výfukov - odsávanie - v šatniach, v bazénovej časti stojanové vzduchotechnické výfuky v okolí relaxačného bazéna,
•	podľa potreby (obvykle počas sanitárnych dní alebo letnej odstávky) čistenie vzduchotechnických potrubí umiestnených pod stropom relaxačného bazéna
•	umývanie okien plavárne – obvykle 1 x mesačne – počas sanitárneho dňa
•	čistenie okolia bazénov (steny + podlaha), schodísk + zábradlie, povrchu toboganu, priestory saunového sveta 
•	čistenie spoločných chodieb – zamestnanecká časť plavárne
•	čistenie kancelárii (1x mesačne – počas sanitárnych dní) – umývanie okien, radiátorov, povrchu nábytku + podlahy
•	počas letnej odstávky čistenie aj priestorov bazénovej technológie v suteréne plavárne
•	periodicita všetkých spomínaných prác sa nedá naplánovať, keďže je závislá od počtu návštevníkov a miery znečistenia, ktorá súvisí aj s ročným obdobím, preto by upratovací cyklus mal byť nastavený podľa aktuálnej potreby 
Čas upratovania: každú stredu po 22.00 hod. a nedeľu po 21:00 hod.